Morava (rijeka)
Morava (njemački: March) je rijeka duga 365 km. Ona je najveća rijeka Moravske, koja jednim dijelom svog toka protiče kroz Donju Austriju i utječe u Dunav, kao njegova lijeva pritoka, kod Bratislave u Slovačkoj.

Karakteristike

Morava izvire na južnoj padini Planine Králický Sněžník u Moravskoj, od tamo teče prema jugu. U svom donjem toku, formira granicu između Češke i Slovačke, zatim utiče u Donju Austriju i tu jednim dijelom svog toka formira granicu između Slovačke i Austrije.

Njene zapadne pritoke slivaju se sa Češkomoravske visočine, a istočne pritoke, od kojih je Bečva najveća, sa najzapadnijih obronaka Karpata.  

Kotlina rijeke je tokom historije bila jedan od najvažnih evropskih prirodnih koridora između sjevera i juga. .
Niski prijevoj na sjeveru između rijeka Bečve i Odre - Moravska vrata, povezuje 
podunavske zemlje sa Šlezijskom nizinom i centralnom Poljskom.

Njeno ime je indoevropskih korjena od riječi Mori što je značilo voda.
Po rijeci je dobila ime Moravska, drevni kraj po kojem se prostire veći dio sliva rijeke, velik 38.900 km². 

Sve do 1918. rijeka je označavala granicu između ugarskog i austrijskog dijela carstva.

Donji dio sliva rijeke u Austriji neposredno prije njena ušća u Slovačkoj proglašen je Ramsarskim 
rezervatom prirode.

Izvori

Vanjske veze 

  Morava River 
 Morava 

Rijeke u Češkoj
Rijeke u Slovačkoj
Rijeke u Austriji